I takt med at flere og flere af os har fået kontaktløse betalingskort, er svindlen med kortene også steget.

Det er rigtig let at betale med de nye kontaktløse betalingskort, men det er også let at udnytte for tyve, der har fået fingre i et kort. Således var der sidste år 9.766 tilfælde af misbrug af stjålne eller tabte kort, viser nye tal fra Nationalbanken.

Det er seks gange så mange sager som for to år siden.

Men det er også en god ting, for i takt med at flere bruger de kontaktløse kort, er der samtidig kommet langt færre sager, hvor tyve har luret pinkoden og gået i nærmeste hæveautomat.